PLANB ลุ้นกำไรไตรมาส 2 แกร่งแตะ 145 ล้าน รับสื่อโฆษณานอกบ้านฟื้นตัว แนะซื้อเป้า 9.50 บ.
PLANB ลุ้นกำไรไตรมาส 2/65 แกร่งแตะ 145 ล้าน รับสื่อโฆษณานอกบ้านฟื้นตัว ฟากประเด็น Zipmex กระทบจำกัด โบรกแนะ“ซื้อ” ราคาเป้าหมาย 9.50 บาท
PLANB ลุ้นกำไรไตรมาส 2/65 แกร่งแตะ 145 ล้าน รับสื่อโฆษณานอกบ้านฟื้นตัว ฟากประเด็น Zipmex กระทบจำกัด แนะ“ซื้อ” เป้า 9.50 บาท
22 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (22 ก.ค.65) ว่า บริษัท แพลน บี มีเดีย จำกัด (มหาชน)  หรือ PLANB  มีมุมมองเป็นบวกต่อแนวโน้มกำไรไตรมาส 2/2565 คาดอยู่ที่ 145 ล้านบาท (ฟื้นสูง เทียบช่วงเดียวกันของปีก่อนจากไตรมาส 1/2564 ที่ขาดทุน71 ล้านบาท, โต 39% เทียบไตรมาสก่อนหน้า) ตามแนวโน้มสื่อโฆษณานอกบ้านที่ฟื้นตัว ซึ่งคาดอัตราการใช้สื่ออยู่ที่ 55% ซึ่งเป็นระดับที่สูงที่สุดในรอบ 6 ไตรมาส
ส่วนประเด็นเรื่อง Zipmex บริษัทมีเงินลงทุนเพียง 64 ล้านบาท (คิดเป็น 0.015 บาท/หุ้น) และถือหุ้นในสัดส่วนน้อยกว่า 1% อีกทั้ง Zipmex มีหนี้ที่ค้างจ่าย PLANB อีกเพียง 10-20 ล้านบาท (ซึ่งบริษัทคาดจะได้รับ 1-2 เดือนนี้) ทำให้คาดผลกระทบจำกัด
ด้าน outlook ประเมินกำไรฟื้นตัวเด่นจาก Media Capacity ของบริษัทฯ จะเพิ่มขึ้นหลังจากซื้อป้ายเข้ามาจำนวนมาก ในสภาวะธุรกิจสื่อโฆษณานอกบ้านที่ฟื้นตัว และจะได้รับประโยชน์จากการปรับโครงสร้างภายในให้มีประสิทธิภาพมากขึ้น อีกทั้งยังได้แรงหนุนจากกิจกรรมทางการตลาดที่กลับมาคึกคักอีกครั้ง รวมถึงเริ่มรุกธุรกิจใหม่อย่างกีฬามวยในปีนี้ โดยยังคงคำแนะนำ “ซื้อ” ราคาเป้าหมายหมายที่ 9.50 บาท รับผลประกอบการปี  2565 ที่ฟื้นตัว สู่ระดับใกล้เคียงระดับก่อนโควิดที่ 724 ล้านบาท